సుఖ్‌జీత్ సింగ్

సుఖ్‌జీత్ సింగ్ (జననం 5 ఫిబ్రవరి 1996) ఒక భారతీయ ఫీల్డ్ హాకీ ఆటగాడు. 2024 పారిస్ ఒలింపిక్స్ కాంస్య పతకం సాధించిన భారత జట్టులో ఇతడు భాగస్వామ్యం వహించాడు. ఇతడు అర్జున అవార్డు గ్రహీత. .

 ప్రారంభ జీవితం, నేపథ్యం 
ఇతడు తరన్ తరన్ జిల్లా జవంద్పూర్ గ్రామంలో జన్మించాడు. ఇతని తండ్రి  పంజాబ్ పోలీసు శాఖలో పనిచేయడం వల్ల, కుటుంబం జలంధర్‌లో స్థిరపడింది. ఇతని తండ్రి అజిత్ సింగ్ కూడా ఫీల్డ్ హాకీ ఆటగాడు. సుఖ్‌జీత్ ఎనిమిదేళ్ల వయసులో మొహాలిలోని రాష్ట్ర ప్రభుత్వ హాకీ అకాడమీలో చేరాడు.  ఇతడు 2024 వేసవి ఒలింపిక్స్లో భారత హాకీ జట్టులోనికి  ఎంపికయ్యాడు.

 వృత్తి 
ఇండియన్ ఆయిల్, సింధ్ బ్యాంక్, పంజాబ్ పోలీసులతో స్వల్పకాలం పనిచేసిన తరువాత, సుఖ్‌జీత్ 2017లో పంజాబ్ నేషనల్ బ్యాంక్ జట్టుకు ఎంపికయ్యాడు. 2018లో ఇతడు జాతీయ జట్టుకు ఎంపికయ్యాడు, కానీ వెన్నునొప్పి కారణంగా చేరలేకపోయాడు. 

2022-23 పురుషుల FIH ప్రో లీగ్  లో స్పెయిన్‌తో జరిగిన మ్యాచ్లో భారత జట్టులో ఆడి అంతర్జాతీయ క్రీడలలో అరంగేట్రం చేశాడు. ఈ టోర్నమెంట్లో ఇతడు ఆరు గోల్స్ చేశాడు. ఇతడు 2023 ప్రపంచ కప్‌లో భారతదేశం తరఫున ఆడి, టోర్నమెంట్లో మూడు గోల్స్ చేశాడు.  2022 ఆసియా క్రీడలలో కూడా ఆడాడు. అక్కడ భారతదేశం బంగారు పతకాన్ని గెలుచుకుంది. అతను 2023-24 పురుషుల FIH ప్రో లీగ్ భారత జట్టుకు ఎంపికయ్యాడు. 

జూన్ 2024లో, జూలైలో జరిగే 2024 పారిస్ ఒలింపిక్స్ ఆడబోయే భారత హాకీ జట్టుకు ఎంపికయ్యాడు.

 మూలాలు 

వర్గం:అర్జున అవార్డు గ్రహీతలు
వర్గం:జీవిస్తున్న ప్రజలు
వర్గం:1996 జననాలు
వర్గం:భారతీయ ఒలింపిక్ క్రీడాకారులు
వర్గం:ఆసియా క్రీడలలో పతకం సాధించిన క్రీడాకారులు
వర్గం:ఆసియా క్రీడలలో పతకం సాధించిన భారతీయులు